Πρωτάθλημα Ελλάδας ράγκμπι γιούνιον ανδρών

Το Πανελλήνιο πρωτάθλημα ράγκμπι αντρών, επίσης γνωστό και ως Πανελλήνιο πρωτάθλημα ράγκμπι γιούνιον, είναι ένα ερασιτεχνικό πρωτάθλημα για ποδοσφαιρικούς συλλόγους ράγκμπι γιούνιον και η μοναδική κατηγορία του Ελληνικού ράγκμπι γιούνιον. Υπάρχουν οχτώ ομάδες στο Πρωτάθλημα: τέσσερις στην Αττική, και δύο στη Θεσσαλονίκη και μία στη Ρόδο. Η διοργάνωση δημιουργήθηκε το 2005 υπό την αιγίδα της Ελληνικής Ομοσπονδίας Ράγκμπι και δεν χρησιμοποιεί σύστημα υποβιβασμού ή ανόδου δεδομένου ότι ο αριθμός των ομάδων είναι λιγότερος από 10. Οι σημερινοί πρωταθλητές είναι ο Ηρακλής Θεσσαλονίκης (Iraklis Blues Rugby Thessaloniki). Η ομάδα με τους περισσότερους τίτλους είναι η Ράγκμπι Αθηνών η οποία έχει κατακτήσει 6 πρωταθλήματα και ακολουθούν οι Σπρίνγκμποκς Αττικής (Αttica Springboks RFC) και ο Ηρακλής Θεσσαλονίκης (Iraklis Blues Rugby Thessaloniki) με 1 Πρωτάθλημα αμφότεροι.

 Το πρωτάθλημα ράγκμπι γιούνιον ξεκίνησε την περίοδο 2005-06 με πρωταθλητή τον Α.Σ. Ράγκμπι Αθηνών. Την περίοδο 2009-2010 διεξήχθη με το σύστημα των πλέι οφ.Ο Α.Σ. Ράγκμπι Αθηνών κατέκτησε τον τίτλο του 4ου πανελλήνιου πρωταθλήματος ράγκμπι γιούνιον, την άνοιξη του 2009.Στον τελικό νίκησε τους Σπρίνγκμποκς Αττικής (Αttica Springboks RFC) με 22-18. Στις 15 Μαΐου 2010 έγινε στη Ρόδο ο τελικός του πανελληνίου πρωταθλήματος ανδρών για την αγωνιστική περίοδο 2009-10. Τον τίτλο κατέκτησε ο Α.Σ. Ράγκμπι Αθηνών επικρατώντας με 17 - 15 (ημίχρονο 0 - 12) των Κολοσσών της Ρόδου.Την περίοδο 2010-11 ο Α.Σ. Ράγκμπι Αθηνών ανακηρύχθηκε για έκτη συνεχή φορά Πρωταθλητής Ελλάδος κερδίζοντας με σκορ 15-14 τους Σπρίνγκμποκς Αττικής (Αttica Springboks RFC). Την περίοδο 2011-12, πρωταθλητές αναδείχθηκαν οι Άττικα Springboks χωρίς να διεξαχθεί τελικός, καθώς στον ημιτελικό Άθενς - Ηρακλής, διεκόπη το ματς λόγω γενικευμένης συμπλοκής των παικτών και αποκλείστηκαν αμφότεροι. Την περίοδο 2012-13, πρωταθλητής αναδείχθηκε ο Ηρακλής Θεσσαλονίκης (Iraklis Blues Rugby Thessaloniki) τερματίζοντας πρώτος στην βαθμολογία στην κανονική διάρκεια του πρωταθλήματος. Την περίοδο 2013-14 δεν διεξήχθη πρωτάθλημα λόγω της αποχώρησης πολλών σωματείων. Τα τέσσερα σωματεία που απέμειναν στην ΕΟΡ, συμμετείχαν μόνο στο πρωτάθλημα ράγκμπι σέβενς. Μετά την κατάργηση της ομοσπονδίας Ράγκμπι και την απορρόφηση της από την Ομοσπονδία Χάντμπολ, το πρωτάθλημα δεν θα δειξαχθεί ούτε την περίοδο 2014-15. ¹ Την περίοδο 2011-12 πρωταθλητές αναδείχθηκαν οι Σπρίνγκμποκς Αττικής (Αttica Springboks RFC). Ο τελικός δεν ραγματοποιήθηκε, καθώς στον ημιτελικό διεκόπη το ματς μεταξύ Ράγκμπι Αθηνών και Ηρακλή Θεσσαλονίκης λόγω γενικευμένης συμπλοκής των παικτών. ² Την περίοδο 2005-06 και 2006-07 το Πρωτάθλημα χωριζόταν σε δύο ομίλους. Το 2013 πολλές ομάδες αποχώρησαν από το επίσημο πρωτάθλημα λόγω διαφορών με την ομοσπονδία και συμμετείχαν στο ανεπίσημο πρωτάθλημα με την ονομασία Unity Cup (πρωτάθλημα ενότητας) που διοργάνωσε η G.R.ASS. (Greek Rugby Association). Το πρωτάθλημα διεξήχθη με τη συμμετοχή έπτα ομάδων σε δύο γύρους με δεκατέσσερεις αγωνιστικές. Μετά το τέλος της κανονικής περιόδου διεξήχθησαν πλέι οφ για την ανάδειξη του πρωταθλητή. Οι παίκτες της ομάδας με τους περισσότερους τίτλους εντός Ελλάδος, του Α.Σ. Ράγκμπι Φούτμπολ Αθηνών, προσχώρησαν στον Παναθηναϊκό, και αγωνίζονται πλέον στο τμήμα ράγκμπι του ιστορικού συλλόγου. Πρωταθλήτρια της πρώτης διοργάνωσης αναδείχθηκε η Attica Springboks RFC. Το πρωτάθλημα θα διεξαχθεί ξανά την περίοδο 2014-15. Επίσημος ιστότοπος